  Майя Бывальцева Матэктӥсь шутэтскон нуналъёсы Удмуртиын куазь салкым возиськоз. Со сярысь улосвыл Гидрометцентрлэн пресс-службаез ивортӥз. Кӧснуналэ, 24-тӥ пӧсьтолэзе, элькун циклонлэн мышказ луоз, ӧжыт зорылоз. Уйин +8…+13, нуназе +18…+23 градус луоз. Арнянуналэ, 25-тӥ пӧсьтолэзе, зорыны кулэ ӧвӧл. Уйин +4…+9, нуназе +16…+24 градус луоз. Вордӥськонэ потон уе зорыны кулэ ӧвӧл, нуназе куд-ог интыын кӧня ке зороз шуыса чаклало. уйин термометръёс +5…+10, нуназе +17…+22 градус возьматозы. Собере 2-4 градуслы шунытгес кариськоз.   Тегъёс: Ижкар Гидрометцентр Удмуртия куазь гужем зор  